Diari Oficial de la Generalitat Valenciana


Sumari del DOGV 9969, del 30-10-2024 (2024/10089)

RESOLUCIÓ d'11 d'octubre de 2024, de la Presidència, per la qual es convoca la provisió temporal, per comissió de servicis, d'un lloc de treball de naturalesa funcionarial en el Consell Jurídic Consultiu de la Comunitat Valenciana (convocatòria CS-1/2024).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10946

CVE
:   BACE-T-8501-63105

Data del document
:   11-10-2024

Organisme emissor
:   Consell Jurídic Consultiu

Tipus de document
:   Resolució

La disposició addicional 19a de la Llei 4/2021, de 16 d'abril, de la Generalitat, de la funció pública valenciana (d'ara en avant LFPV), disposa que al personal empleat públic del Consell Jurídic Consultiu de la Comunitat Valenciana (en acrònim, CJCCV) li serà aplicable, en primer lloc, allò que es disposa en la Llei reguladora del CJCCV i en la seua normativa de desplegament, i supletòriament, el règim jurídic previst per al personal al servei de l'Administració de la Generalitat. A més, indica que en els supòsits en què, per expressa remissió de la legislació específica del CJCCV, per disposició supletòria, o per qualsevol altre motiu, siga aplicable al personal d'aquesta institució l’LFPV, les competències que aquesta llei atribueix als òrgans del Consell hauran d'entendre's referides als corresponents òrgans del CJCCV.

L'article 17 de la Llei 10/1994, de 19 de desembre, de creació del CJCCV, disposa que els llocs de treball del CJCCV es proveiran d'acord amb les normes de la Llei de funció pública valenciana, així com  que la selecció es realitzarà en la forma prevista per aquesta.

D'altra banda, els articles 21.a) i 25.a) del Reglament del CJCCV, aprovat pel Decret 37/2019, del Consell, de 15 març, atribueixen a la Presidència del CJCCV, la representació del CJCCV, i, igualment, com a cap superior del personal, serveis i dependències del CJCCV, la de convocar els processos selectius del personal de la institució que corresponga.

De conformitat amb l'article 117 de l’LFPV, la comissió de serveis és una forma voluntària temporal i excepcional de provisió de llocs de treball que pertoca, en casos d'urgent i inajornable necessitat, quan concórreguen causes raonades d'interès públic, entre altres supòsits, quan es troben pendents de la seua provisió definitiva, havent de complir-se en el procediment el principi de publicitat, i és requisit necessari per a l'acompliment d'aquesta mena de llocs que el personal funcionari de carrera pertanga al mateix cos, escala, agrupació professional funcionarial, o, si és el cas, agrupació de llocs, així com que reunesca els requisits d'aquell reflectits en les corresponents relacions de treball.

Es troba vacant i pendent de provisió definitiva el lloc de treball número 14, tècnic mitjà o tècnica mitjana de promoció lingüística, de la vigent relació de llocs de treball del CJCCV (DOGV 8221, 26.01.2018) i posterior modificació mitjançant la Resolució de la Presidència de 12 de març de 2020, obert a altres administracions públiques, i la forma de provisió definitiva de la qual és el sistema de concurs.

Concorre la necessitat, de caràcter urgent i inajornable, per tractar-se d'un lloc de treball amb funcions transversals i necessàries per al correcte funcionament de l'organització interna, de procurar transitòriament la provisió temporal, a través de comissió de serveis, del mencionat lloc de treball, que s'ofereix mitjançant convocatòria pública.

En virtut d'això, de conformitat amb el que es disposa en els articles 110 i següents de la Llei 4/2021, de 16 d'abril, de la Generalitat, de la funció pública valenciana, i en exercici de les atribucions conferides a la Presidència del CJCCV, mitjançant la present disposició,

RESOLC

*Primer*

Convocar, per a la provisió temporal en règim de comissió de serveis, el següent lloc de treball del Consell Jurídic Consultiu de la Comunitat Valenciana:

Convocatòria CS-1/2024

Número: número 14

Denominació: tècnic/a mitjà/ana de promoció lingüística

Naturalesa: funcionarial

Sector: especial

Grup: A2

Complement de destí: 20

Complement específic: 38

Provisió vacant: concurs.

Requisits: diplomatura universitària o equivalent. Grau Superior o C2 idioma valencià.

Funcions: traducció al valencià de doctrina legal, memòria, dictàmens i una altra documentació, formació al valencià.

*Segon*

Podrà participar en aquesta convocatòria el personal funcionari de carrera de l'Administració de la Generalitat, així com el personal funcionari de carrera d'altres administracions públiques, sempre que pertanga al subgrup A2, sector especial, i reunisca els següents requisits: diplomatura universitària o equivalent i grau Superior o C2 de coneixements de valencià.

El termini de presentació de la sol·licitud de participació serà, en tot cas, de deu dies hàbils comptats des de l'endemà de la publicació d'aquesta convocatòria en el *Diari Oficial de la Generalitat Valenciana*.

Les successives publicacions s'efectuaran a través de la pàgina web del Consell Jurídic Consultiu de la Comunitat Valenciana.

*Tercer*

La sol·licitud, segons el model que s'adjunta com a annex, es presentarà, bé presencialment en el Registre d'Entrada del CJCCV, o a través de la seua seu electrònica, <https://sede.cjccv.es>, mitjançant el model «Sol·licitud genèrica».

A la sol·licitud (model segons l'annex que pot obtenir-se en la pàgina web del CJCCV que s'indica [https://www.cjccv.es/transparencia.\_convocatories#decoration-bar](https://www.cjccv.es/Transparencia._Convocatories#decoration-bar)) s'hi acompanyarà l'historial professional de competències i capacitats (currículum), en el qual s'especificaran, entre altres aspectes:

– El temps, les funcions i característiques del lloc o llocs de treball exercits en l'administració pública.

– Descripció de les tasques concretes desenvolupades en els llocs de treball exercits.

– La formació i qualsevol altre aspecte o contingut que aporte acreditació del coneixement i capacitació per al desenvolupament de les funcions assignades al lloc de treball.

La falta d'aportació de l’historial de competències i capacitats (currículum), en tant que contribueix a la comprovació de la capacitat i mèrits, així com de les habilitats, actituds i aptituds de les persones aspirants en relació amb les funcions concretes a desenvolupar, suposarà l'exclusió de la persona participant en la present convocatòria per a la provisió del lloc de treball.

Conforme al que es disposa en l'article 85.3 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, el personal participant que no tinga la condició de funcionari de carrera de l'Administració de la Generalitat haurà d'aportar, juntament amb la sol·licitud de participació, un certificat de la seua administració d'origen en el qual es faça constar:

a) La condició de personal funcionari de carrera i sector d'administració, general o especial.

b) El cos, escala o agrupació de personal funcionari de carrera a la qual pertany, així com les funcions i requisits d'accés a aquesta.

Si l'administració d'origen no està estructurada en cossos, escales o qualsevol altra agrupació de funcionaris, s'especificaran les funcions i característiques del lloc de treball que exerceix en aquesta.

c) La titulació que li va servir per a accedir al cos, escala o agrupació al qual pertany.

La falta d'aportació d'aquest certificat suposarà l'exclusió de la persona participant en la convocatòria.

Es podrà realitzar una entrevista a totes o a alguna de les persones participants en la convocatòria que reunisquen els requisits exigits, per a la comprovació de la seua capacitat i mèrits, així com de les habilitats, actituds i aptituds en relació amb les funcions del lloc de treball  a desenvolupar. Aquesta entrevista té caràcter potestatiu.

*Quart*

La persona sol·licitant seleccionada aportarà la documentació original acreditativa de la condició de personal funcionari, de l'experiència i formació declarada, en el termini de cinc dies hàbils des que fora requerida, a l'efecte d'iniciar amb la seua administració d'origen la corresponent comissió de serveis en aquesta institució. La falta de presentació o la inexactitud respecte de la declarada, dins del termini indicat, determinaran l'exclusió d'aquest procés de provisió temporal.

Contra la present resolució, que posa fi a la via administrativa, les persones interessades podran interposar-hi un recurs potestatiu de reposició davant la Presidència del CJCCV, en el termini d'un mes, o directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, en tots dos casos comptats des de l'endemà de la publicació en el *Diari Oficial de la Generalitat Valenciana*.

ANNEX / *ANEXO*

|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| SOL·LICITUD D'ADMISSIÓ PER A LA PROVISIÓ TEMPORAL DEL LLOC DE TREBALL NÚM. 14 TÈCNIC/A MITJÀ/ANA DE PROMOCIÓ LINGÜÍSTICA, MITJANÇANT COMISSIÓ DE SERVEIS  *SOLICITUD DE ADMISIÓN PARA LA PROVISIÓN TEMPORAL DEL PUESTO DE TRABAJO NÚM 14, TÉCNICO/A MEDIO DE PROMOCIÓN LINGÜÍSTICA, MEDIANTE COMISIÓN DE SERVICIOS* | | | | | | |
| A | DADES D'IDENTIFICACIÓ / DATOS DE IDENTIFICACIÓN | | | | | |
| COGNOMS / *APELLIDOS* | | NOM / *NOMBRE* | | DNI | | |
| DOMICILI A EFECTES DE NOTIFICACIONS (CARRER/PLAÇA, NÚMERO I PORTA)  *DOMICILIO A EFECTO DE NOTIFICACIONES (CALLE/PLAZA, NÚMERO Y PUERTA)* | | | | CP | | LOCALITAT/LOCALIDAD |
| PROVÍNCIA / *PROVINCIA* | | TELÈFON / *TELÉFONO* | | CORREU ELECTRÒNIC/*CORREO ELECTRÓNICO* | | |
| B | DADES DE LA CONVOCATÒRIA / DATOS DE LA CONVOCATORIA | | | | | |
| Data resolució / Fecha resolución  Convocatòria CS-1/2024  Convocatoria CS-1/2024  DOGV núm. | | RESOLUCIÓ DE LA PRESIDENTA DEL CONSELL JURÍDIC CONSULTIU DE LA COMUNITAT VALENCIANA  *RESOLUCIÓN DE LA PRESIDENTA DEL CONSELL JURÍDIC CONSULTIU DE LA COMUNITAT VALENCIANA* | | | | |
| NÚM. LLOC I DENOMINACIÓ /*NÚM. PUESTO Y DENOMINACIÓN:*  14 TÈCNIC/A MITJÀ/ANA DE PROMOCIÓ LINGÜÍSTICA  *14 TÉCNICO/A MEDIO DE PROMOCIÓN LINGÜÍSTICA* | | | | | | |
| C | DADES DEL LLOC DE TREBALL ACTUAL / *DATOS DEL PUESTO DE TRABAJO ACTUAL* | | | | | |
| NÚM. LLOC / NÚM. PUESTO | | ADMINISTRACIÓ PÚBLICA / ADMINISTRACIÓN PÚBLICA | | | | |
| RELACIÓ PROFESSIONAL /*RELACIÓN PROFESIONAL* | | DESTINACIÓ / *DESTINO* | | | COS O ESCALA / *CUERPO O ESCALA* | |
| D | DOCUMENTACIÓ APORTADA / *DOCUMENTACIÓN APORTADA* | | | | | |
|  |  | | | | | |
|  |  | | | | | |
|  |  | | | | | |
|  |  | | | | | |
|  |  | | | | | |
|  |  | | | | | |
|  | Historial professional de competències i capacitats (currículum)  *Historial profesional de competencias y capacidades (currículum)* | | | | | |
| Altra documentació (indiqueu-la): / *Otra documentación (indicar):* | | | | | | |
|  |  | | | | | |
| E | CONSENTIMENT I DEURE D'INFORMAR ELS INTERESSATS SOBRE PROTECCIÓ DE DADES/  *CONSENTIMIENTO Y DEBER DE INFORMAR A LOS INTERESADOS SOBRE PROTECCIÓN DE DATOS* | | | | | |
| De conformitat amb la normativa europea i espanyola en matèria de protecció de dades de caràcter personal, les dades que ens proporcioneu seran tractades per aquest Consell Jurídic Consultiu de la Comunitat Valenciana (d'ara en avant CJCCV), en qualitat de responsable i en l'exercici de les competències que té atribuïdes, amb la finalitat de gestionar la sol·licitud de participació en el procés de provisió de lloc de treball mitjançant convocatòria pública que heu presentat, conforme amb el que s'estableix en l'activitat del tractament anomenada "Gestió de recursos humans"  <https://www.cjccv.es/pdfs/var/RAT_CJCCV_valenciano.pdf>  Podreu exercir els drets d'accés, rectificació, supressió i portabilitat de les vostres dades personals, limitació i oposició de tractament, i no ser objecte de decisions individuals automatitzades respecte de les vostres dades personals registrades en aquest CJCCV, mitjançant un correu electrònic a la persona delegada de protecció de dades en l'adreça de correu electrònic cjc\_fzo@xpw.zq o presentant un escrit en el registre d'entrada d'aquest CJCCV, segons siga procedent.  Si considereu que no hem tractat les vostres dades personals d'acord amb la normativa, podeu contactar amb la persona delegada de protecció de dades. No obstant això, podreu presentar una reclamació davant l'Agència Espanyola de Protecció de Dades.  Delegació de Protecció de Dades del CJCCV: [cjc\_nis@fdb.wm](mailto:yzl_ers@gzg.no)  Agència Espanyola de Protecció de Dades: <https://www.aepd.es>  Més informació sobre el tractament de les dades en: <https://www.cjccv.es/Politica_de_Privacidad?locale=va>    *De conformidad con la normativa europea y española en materia de protección de datos de carácter personal, los datos que nos proporcione serán tratados por este Consell Jurídic Consultiu de la Comunitat Valenciana (ahora en adelante CJCCV), en calidad de responsable y en el ejercicio de las competencias que tiene atribuidas, con la finalidad de gestionar la solicitud de participación en el proceso de provisión de puesto de trabajo mediante convocatoria pública presentada por usted, conforme a lo establecido en la actividad de tratamiento denominada "Gestión de recursos humanos"*  <https://www.cjccv.es/pdfs/var/RAT_CJCCV_castellano.pdf>  *Podrá ejercer los derechos de acceso, rectificación, supresión y portabilidad de sus datos personales, limitación y oposición de tratamiento y no ser objeto de decisiones individuales automatizadas respecto a sus datos personales registrados en este CJCCV a través de un correo electrónico a la persona delegada de protección de datos en la dirección de correo electrónico cjc\_cbe@zzr.zu o presentando un escrito en el registro de entrada de este CJCCV, según proceda.*  *Si considera que no hemos tratado sus datos personales de acuerdo con la normativa, puede contactar con la persona delegada de protección de datos.*  *No obstante, podrá presentar una reclamación ante la Agencia Española de Protección de Datos.*  *Delegación de Protección de Datos del CJCCV:* [cjc\_wee@smf.sw](mailto:uxs_fwl@itz.fx)  *Agencia Española de Protección de Datos:* <https://www.aepd.es>  *Más información sobre el tratamiento de les datos en:* <https://www.cjccv.es/Politica_de_Privacidad?locale=va> | | | | | | |
| SOL·LICITUD / *SOLICITUD* | | | | | | |
| Que siga admesa la present sol·licitud per a participar en la provisió pel sistema de comissió de serveis del lloc de treball esmentat en l'apartat B.  *Que se admita la presente solicitud para participar en la provisión por el sistema de comisión de servicios del puesto de trabajo mencionado en el apartado B.*    \_\_\_\_\_\_\_\_\_\_\_\_\_\_\_\_\_\_d\_\_\_\_\_\_\_\_\_\_\_\_\_\_\_\_de \_\_\_\_\_\_    Signatura/*Firma*    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | REGISTRE D'ENTRADA /  *REGISTRO DE ENTRADA* | | | |
| PRESIDÈNCIA DEL CONSELL JURÍDIC CONSULTIU DE LA COMUNITAT VALENCIANA  PRESIDENCIA DEL CONSELL JURÍDIC CONSULTIU DE LA COMUNITAT VALENCIANA | | | | | | |

  
  

València, 11 d'octubre de 2024

Margarita Soler Sánchez

Presidenta